Túnisbúinn Oussama Boughanmi og Björgvin Páll Gústavsson í síðasta leik íslenska landsliðsins sem fór fram 15. janúar . EPA / GUILLAUME HORCAJUELO Íslenska karlalandsliðið í handbolta hefur fjórum sinnum áður spilað leik í stórmóti 15. janúar , þrisvar á heimsmeistaramóti og einu sinni á Evrópumóti . Íslensku strákarnir spila í dag lokaleik sinn í riðlinum og mótherjarnir eru Ungverjar . Það hefur gengið mjög vel á þessum degi í gegnum tíðina því íslenska karlalandsliðið í handbolta hefur aldrei tapað stórmótaleik 15. janúar . Þrír leikjanna hafa unnist og einn endaði með jafntefli . Sigurleikirnir komu á móti Brasilíu á Hm í Svíþjóð 2011 , á móti Makedóníu á HM 2013 og á móti Noregi á EM í Póllandi 2016 . Jafnteflisleikurinn var á móti Túnis á HM í Frakklandi 2017 . Ísland vann 35 - 25 sigur á Brasilíu 15. janúar 2011 á HM í Svíþjóð . Guðjón Valur Sigurðsson var markahæstur í íslenska liðinu með ellefu mörk en Alexander Petersson skoraði sjö mörk . Ísland vann 23 - 19 sigur á Makedóníu 15. janúar 2013 á HM á Spáni . Guðjón Valur Sigurðsson var markahæstur í íslenska liðinu með níu mörk . Þórir Ólafsson og Aron Pálmarsson skoruðu báðir fimm mörk . Ísland vann 26 - 25 sigur á Noregi 15. janúar 2016 á EM í Póllandi . Aron Pálmarsson var markahæstur í íslenska liðinu með átta mörk , Guðjón Valur Sigurðsson skoraði sex mörk og Björgvin Páll Gústavsson varði 16 skot . Ísland gerði 22 - 22 jafntefli við Túnis 15. janúar 2017 á HM í Frakklandi . Guðjón Valur Sigurðsson var markahæstur í íslenska liðinu með fimm mörk en þeir Rúnar Kárason og Ómar Ingi Magnússon skoruðu báðir fjögur mörk . Aron Rafn Eðvarðsson varði 14 skot í markinu . Þrír mismunandi þjálfarar hafa stýrt íslenska liðinu í þessum fjórum leikjum , Aron Kristjánsson ( 2 leikir ) , Geir Sveinsson og Guðmundur Guðmundsson en Guðjón Valur Sigurðsson var fyrirliði í þeim öllum .